hotchpotch/miracl-hf-unified huggingface dataset:
दीया कुमारी
राजकुमारी दीया कुमारी (जन्म: 30 जनवरी 1971, जयपुर) एक भारतीय राजनीतिज्ञ तथा वर्तमान में राजसमन्द से लोकसभा सांसद हैं। वे पूर्व राजस्थान विधानसभा में सवाई माधोपुर से विधायक थी। जयपुर की राजकुमारी दिया कुमारी जयपुर के महाराजा सवाई सिंह और महारानी पद्मिनी देवी की पुत्री हैं।
उनकी प्रारम्भिक शिक्षा मॉडर्न स्कूल, नई दिल्ली और महारानी गायत्री देवी गर्ल्स पब्लिक स्कूल, जयपुर में हुई, बाद में सजावटी कला पाठ्यक्रम के लिए लंदन चली गयी। वो परिवार की विरासत को सजाने और सम्भालने का कार्य करती हैं, जिसमें सिटी पैलेस, जयपुर जो उनका आंशिक निवास स्थान भी है, जयगढ़ दुर्ग, आमेर एवं दो ट्रस्ट: महाराजा सवाई सिंह द्वितीय संग्राहलय ट्रस्ट, जयपुर एवं जयगढ़ पब्लिक चैरिटेबल ट्रस्ट शामिल हैं। वो दो विद्यालयों का भी कार्यभार सम्भालती हैं: द पैलेस स्कूल और महाराजा सवाई भवानी सिंह स्कूल। वो तीन राजभवन होटलों; होटल राजमहल पैलेस, जयपुर, होटल जयपुर हाउस, माउंट आबु और होटल लाल महल पैलेस के प्रबंधन का कार्य भी करती हैं।
इकलोती सन्तान होने के नाते, राजकुमारी दीया कुमारी व्यक्तिगत रूप से अपनी दादी राजमाता गायत्री देवी की देखरेख में पली बढ़ी। वो विरासत की संरक्षक और अस्तित्वमय जयपुर के शाही परिवार की कला और संस्कृति को बनाए रखने के लिए एक राजकुमारी का कार्य कर रही हैं।
राजकुमारी दिया और महाराजा नरेन्द्र सिंह से विवाह के बाद तीन सन्तान हुईं। उनके बड़े पुत्र महाराज पद्मनाथ सिंह का जन्म 2 जुलाई 1998 को हुआ, जो वहाँ के स्वर्गीय महाराजा भवानी सिंह द्वारा 22 नवम्बर 2002 को उनका युवराज घोषित किया गया और 27 अप्रैल 2011 को जयपुर की गद्दी पर विराजमान हुए। उनके दूसरे पुत्र का नाम राजकुमार लक्ष राज सिंह है और उनकी पुत्री राजकुमारी गौरवी कुमारी हैं।
अपनी दादी राजमाता गायत्री देवी के कदमों का अनुसरण करते हुए, राजकुमारी दिया कुमारी ने भी अन्ततः राजनीति में प्रवेश कर लिया। उन्होंने 10 सितम्बर 2013 को, जयपुर में एक रैली के दौरान, गुजरात के तत्कालीन मुख्यमंत्री नरेन्द्र मोदी, तत्कालीन भाजपाध्यक्ष श्री राजनाथ सिंह और वसुन्धरा राजे की उपस्थिति में औपचारिक रूप से भारतीय जनता पार्टी की सदस्यता ग्रहण कर ली।
राज्यवर्धन सिंह राठौड़
कर्नल राज्यवर्धन सिंह राठौड़ (जन्म 29 जनवरी 1970, जैसलमेर, राजस्थान) एक भारतीय निशानेबाज हैं जिन्होंने 2004 ग्रीष्मकालीन ओलम्पिक, एथेंस में डबल ट्रैप स्पर्धा में रजत पदक विजेता हैं। वो प्रथम भारतीय (स्वतंत्रता के बाद) हैं जिन्होंने व्यक्तिगत रजत पदक जीता। उनसे पहले ब्रितानी मूल के भारत में जन्मे नॉर्मन प्रिचर्ड ने 1900 ग्रीष्मकालीन ओलम्पिक में दो रजत पदक जीते। वो १६वीं लोकसभा में जयपुर ग्रामीण लोकसभा क्षेत्र से भाजपा के सांसद चुने गये।
रॉबिन थिक
रॉबिन एलन थिक (जन्म: मार्च 10, 1977) अमेरिकी-कनाडाई गायक-गीतकार, संगीतकार और अभिनेता हैं। ये अभिनेता एलन थिक और अभिनेत्री ग्लोरिया लॉरिंग के पुत्र हैं। इनकी पत्नी अभिनेत्री पाउला पैटन हैं, जिनके साथ थिक के 16 वर्ष की उम्र से ही प्रेमपूर्ण सम्बंध थे। दम्पति का एक पुत्र है जिसका नाम जुलियन फ्यूगो थिक है।
इंटर मिलान
इन्टर मिलानो, इटली के मिलान का एक व्यावसायिक फुटबाल क्लब है। इतली के अन्दर इसे प्रायः एफ.सी. इंटरनेजियोनल मिलानोया इंतरनात्स्योनाले () नाम से जाना जाता है।
इंटरनेजियोनल 19 बार, कोप्पा इटालिया सात बार और सुपेर्चोप्प इटालियाना पांच बार लीग सहित 30 घरेलू ट्राफियां, जीत लिया है। 2006 से 2010 तक, क्लब सभी समय का रिकार्ड बराबर, लगातार पांच लीग खिताब जीता. वे चैंपियंस लीग में तीन बार जीता है, दो 1964 और 1965 में वापस करने के लिए लेने और फिर एक और 2010 में, अपने स्थानीय प्रतिद्वंद्वियों एसी मिलान के बाद किसी भी इतालवी क्लब की दूसरी सबसे.पिछले कोप्पा इटालिया और स्चुदेत्तो के साथ एक अभूतपूर्व (एक इतालवी टीम के लिए) महाद्वीपीय तिगुना पूरा किया। क्लब तीन युइएफए कप, दो इंटरकांटिनेंटल कप और एक फीफा क्लब विश्व कप जीत लिया है।
इंटर के घर के खेल, सैन सिरो में खेले जाते हैं। प्रतिद्वंद्वियों मिलान के साथ साझा किया जाता है, जो स्टेडियम, 80,018 की कुल क्षमता के साथ, इतालवी फुटबॉल में सबसे बड़ा है। मिलान उनकी सबसे बड़ी प्रतिद्वंद्वियों में से एक माना जाता है और दोनों टीमों के बीच मैच फुटबॉल में सबसे पीछा derbies में से एक है जो डर्बी डेला मदोन्निन, कहा जाता है। 2010 तक, इंटर इटली में दूसरा सबसे ज्यादा समर्थन टीम है। इंटर के मौजूदा अध्यक्ष और मालिक मास्सिमो मोरत्ति है। क्लब इतालवी और विश्व फुटबॉल में सबसे मूल्यवान में से एक है।
चरस (फ़िल्म)
चरस 1976 की बॉलीवुड फ़िल्म है जिसका रामानंद सागर ने निर्माण और निर्देशन किया। फ़िल्म में मुख्य भूमिका में धर्मेन्द्र और हेमा मालिनी सहित अजीत, अरुणा ईरानी, अमजद ख़ान, असरानी, सुजीत कुमार, केष्टो मुखर्जी और टॉम ऑल्टर हैं। इस फिल्म में संगीत लक्ष्मीकांत-प्यारेलाल ने दिया।
सूरज अपने परिवार के साथ अफ़्रीकी राष्ट्र युगांडा में रहता है जबकि भारत में परिवार की सम्पत्ति और कारोबार की देखभाल उनका कालीचरण नाम का एक कर्मचारी करता है। जनरल ईदी अमीन द्वारा देश में शुरू की गई राजनीतिक क्रांति के कारण सूरज को अपने परिवार के साथ युगांडा छोड़ने के लिए मजबूर होना पड़ता है। कालीचरण को यह डर सताने लगता है कि उन्हें पता चल जाएगा कि उसने उनका पैसा ड्रग्स (चरस) तस्करी में लगाया हुआ है और इस कारणवश वह उनके घर में आग लगा देता है। सूरज के पिता की इस आग में मृत्यु हो जाती है और उसकी बहन को अगवा कर लिया जाता है। सूरज द्वारा कालीचरण की तस्करी गतिविधियों को रोकने के लिए पुलिस उसे भर्ती कर लेती है और इस प्रयोजन के कारण वह यूरोप जाता है जहाँ उसकी मुलाकात सुधा से होती है। सुधा एक खूबसूरत नर्तकी है जिसे कालीचरण ड्रग्स तस्करी में सहायता करने के लिए ब्लैकमेल करता है। सूरज का मिशन उसे पहले रोम और फ़िर मकाउ ले जाता है जहाँ उसकी पुनः भेट सुधा से होती है। स्थानीय पुलिस की मदद से सूरज और भारतीय नारकोटिक्स विभाग कालीचरण के ज्यादातर आदमियों को पकड़ने में कामयाब हो जाते हैं परन्तु कालीचरण सुधा को बंधी बना कर अपने भूमिगत अड्डे में छिप जाता है। आगे की पठकथा यह दर्शाती है कि कैसे सूरज कालीचरण के चुंगल से सुधा को मुक्त कराता है।
फ़िल्म में संगीत की रचना लक्ष्मीकांत-प्यारेलाल ने की और गीत आनंद बख्शी ने लिखें।
घूर्णी इंजन
घूर्णी इंजन (rotary engine) अन्तर्दहन इंजन है जो अन्तर्दहन इंजनों के विकास के आरम्भिक दिनों में डिजाइन किया गया था। इसमें क्रैंक शाफ्ट अचल (स्टेशनरी) रहता था जबकि सिलिण्डर ब्लॉक इसके चारो ओर घूमता था। इसमें प्रायः प्रत्येक पंक्ति में सिलिण्डरों की संख्या विषम (३, ५, ७ आदि) रक्खी जाती थी और ये सिलिण्डर अरीय (रेडिअल) विन्यास में लगे होते थे। यह मुख्यतः उड्दयन मेम् प्रयुक्त हुआ था। इसके अलावा कुछ मोटरसायकिलों और मोटरगाड़ियों में भी इसका प्रयोग हुआ था।
ये इंजन परम्परागत इनलाइन इंजनों (सीधे / V) के विकल्प के रूप में प्रथम विश्वयुद्ध के समय और उसके ठीक पहले उपयोग में लाए गये थे। किन्तु अपने निहित सीमाओं के कारण १९२० के दशक के आरम्भिक दिनों में ये अप्रचलित (आब्सोलीट/obsolete) हो गए। इनकी निम्नलिखित सीमाएँ थीं-
टेलर प्रमेय
कैलकुलस में, टेलर प्रमेय (Taylor's theorem) किसी फलन का किसी बिन्दु पर सन्निकट प्रसार देने वाला एक प्रमेय है। यह प्रमेय किसी k-बार अवकलन किए जाने योग्य फलन का किसी बिन्दु पर k-वें आर्डर के टेलर बहुपद के रूप में सन्निकटन (approximation) करता है।
ज़िला न्यायालय (भारत)
भारत में जिला स्तर पर न्याय देने के लिए निर्मित न्यायालय जिला न्यायालय कहलाते हैं। ये न्यायालय एक जिला या कई जिलों के लोगों के लिए होते हैं जो जनसंख्या तथा मुकद्दमों की संख्या को देखते हुए तय की जाती है। ये न्यायालय उस प्रदेश के उच्च न्यायालय के प्रशासनिक नियंत्रण में काम करते हैं। जिला न्यायालय द्वारा दिए गए निर्णयों को सम्बन्धित उच्च न्यायालय में चुनौती दी जा सकती है। District court ke judgment ke virodh me hum high court ya Supreme court me apeel kr sakte hai
सिविल प्रक्रिया
सिविल मुकदमों (अर्थात् दीवानी) पर निर्णय देते समय न्यायालयों द्वारा पालन की जाने वाली आवश्यक प्रक्रिया एवं मानकों को सिविल प्रक्रिया (Civil procedure) कहते हैं। आपराधिक मुकदमों में दूसरी प्रक्रिया लागू होती है जिसे दण्ड प्रक्रिया कहते हैं। सिविल प्रक्रिया में दिए गए नियमों में स्पष्ट उल्लेख होता है कि-
यदि किसी व्यक्ति के अधिकारों का किसी अन्य व्यक्ति द्वारा उल्लंघन किया जा रहा है तो जिस व्यक्ति के अधिकारों का उल्लंघन हो रहा है वह न्यायालय की शरण जाता है। किसी भी सिविल मुकदमे को आरम्भ करने से लेकर उसके निपटारे तक के लिये न्यायालय की अपनी एक प्रक्रिया होती है क्योंकि यदि यह प्रक्रिया न हो या निश्चित न हो तो अनेकों समस्याएँ आयेंगी और केस के निपटारे में असाधारण बिलम्ब हो सकता है।ऐसी समस्याओं से बचने के लिये ही सिविल प्रक्रिया संहिता, १९०८ पारित की गयी थी। इसमें न्यायालय में सिविल वाद के प्रस्तुति से लेकर निस्तारण तथा उसके बाद उसकी डिक्री के निष्पादन के लिये एक सुस्पष्ट लिखित प्रक्रिया निर्धारित कर दी गयी है।
सिविल प्रक्रिया संहिता के अनुसार किसी सम्पत्ति से सम्बन्धित या अधिकारों से सम्बन्धित वाद सिविल वाद या दीवानी वाद कहलाते हैं। दूसरे शब्दों में, किसी निजी या सार्वजनिक अधिकार को लेकर दो या अधिक व्यक्तियों में जो वाद शुरू होता है उसे सिविल वाद कहते हैं।
मोटे तौर पर सिविल वादों के अन्तर्गत निम्नलिखित वाद शामिल किये जाते हैं-
दण्ड-न्याय
दण्ड-न्याय के अन्तर्गत वे सभी तंत्र, कार्य एवं सरकारी संस्थाएँ आतीं हैं जो सामाजिक नियंत्रण को बनाने रखने, अपराध को रोकने तथा कम करने तथा कानून का उलंघन करने वालों को दण्डित करने एवं पुनर्वास करने का कार्य करती हैं। अपराध के अभियुक्तों को भी जाँच एवं दण्ड के दुरुपयोग के विरुद्ध सुरक्षा प्रदान की गई है।
सामाजिक नियंत्रण
सामाजिक नियंत्रण (Social control) से तात्पर्य उन सामाजिक तथा राजनैतिक युक्तियों/प्रक्रियाओं से है किसी व्यक्ति या व्यक्तियों के समूह को राज्य, समाज या सामाजिक समूहों के नियमों का पालन करने के लिए नियंत्रित करतीं हैं। समाजशास्त्री सामाजिक नियंत्रण के दो मूलभूत साधन बताते हैं:
एस एल बेनफिका
स्पोर्त् लिस्बन ई बेनफिका (), सामान्यतः बेनफिका या स्ल्ब् के रूप में जाना जाता है, लिस्बन, पुर्तगाल में स्थित एक पुर्तगाली खेल क्लब है। 28 फ़रवरी 1904 को स्थापित, बेनफिका के त्रेस ग्रन्देस् (तीन बड़ी) पुर्तगाल में फुटबॉल क्लबों में से एक है। टीम 65,647 की क्षमता के साथ एस्टैडियो दा लूज में अपने घरेलू मैच खेलता है। कई अन्य यूरोपीय फुटबॉल क्लबों की तरह, बेनफिका के "सोचिओस" (समर्थकों का भुगतान) के मालिक हैं और इसके निर्माण के बाद क्लब में कार्य करते हैं। बेनफिका के दुनिया के सबसे समर्थित फुटबॉल क्लब है, और € 111,100,000 के सालाना कारोबार के साथ राजस्व के मामले में बीस दूसरे सबसे अमीर फुटबॉल क्लब.
घरेलू स्तर पर, बेनफिका के 33 प्रिमेइरा लिगा खिताब, 24 टाका डी पुर्तगाल (और लगातार 4), 9 डबल्स का एक रिकॉर्ड, 4 टाका दा लिगा (पूरी तरह से और लगातार), 3 कैम्पियोनैटो डे पुर्तगाल और 4 के एक रिकॉर्ड की एक रिकार्ड का एक रिकॉर्ड रखती है सुपेर्तचे चन्दिदो डी ओलिविएरा. बेनफिका के प्रिमेइर लिगा 1972-73 में नाबाद एक पूरे 30 खेल के मौसम पूरा कर लिया है और यह भी पहली बार क्लब 1977-78 में दो बार यह करने के लिए के इतिहास में पहली बार क्लब होने का गौरव प्राप्त है। बेनफिका के कुल 69 खिताब होने, 67 खिताब के साथ, पुर्तगाली प्रतियोगिताओं में सबसे सफल.
अंतरराष्ट्रीय स्तर पर, बेनफिका के 1961 और 1962 में लगातार 2 यूरोपीय कप जीतने वाले पहले और एकमात्र पुर्तगाली क्लब था।
ऐतिहासिक भूविज्ञान
ऐतिहासिक भूविज्ञान (Historical geology) के अन्तर्गत भूविज्ञान के सिद्धान्तों का उपयोग करके पृथ्वी के इतिहास की पुनर्रचना की जाती है और उसे समझने की कोशिश की जाती है। ऐतिहासिक भूविज्ञान उन प्रक्रियाओं पर अपना ध्यान केंद्रित करता है जो पृथ्वी की सतह तथा उपसतह को बदलते हैं। यह स्तरिकी (stratigraphy), संरचना-भूविज्ञान तथा पैलिओंटोलॉजी (paleontology) आदि का उपयोग करके इन घटनाओं के क्रम को निर्धारित करता है। ऐतिहासिक भूविज्ञान विभिन्न भूवैज्ञानिक कालों में विकसित पादपों एवं जन्तुओं पर भी ध्यान केंद्रित करता है। बीसवीं शताब्दी के पूर्वार्ध में रेडियोसक्रियता एवं अन्य रेडियोमापी कालनिर्धारण तकनीकों के विकास से ऐतिहासिक भूविज्ञान को बहुत सहायता मिली।
किसी स्थान के भूवैज्ञानिक इतिहास की अच्छी जानकारी से आर्थिक भूविज्ञान के क्षेत्र में बहुत मदद मिलती है। आर्थिक भूविज्ञान, ऊर्जा एवं कच्चे माल की खोज एवं निष्कर्षण का विज्ञान है। इसी प्रकार, ऐतिहासिक भूविज्ञान की गहरी समझ के द्वारा पर्यावरणीय भूविज्ञान (Environmental geology) में बहुत मदद मिलती है, जैसे भूकम्प एवं ज्वालामुखी आदि के बारे में जानकारी।
नीलगिरि पर्वतीय रेल
नीलगिरि पर्वतीय रेल (अंग्रेजी:Nilgiri Mountain Railway; तमिल: நீலகிரி மலை ரயில்), भारत के राज्य तमिलनाडु में स्थित एक रेल प्रणाली है, जिसे 1908 में ब्रिटिश राज के दौरान बनाया गया था। शुरूआत में इसका संचालन मद्रास रेलवे द्वारा किया जाता था। इस रेलवे का परिचालन आज भी भाप इंजनों द्वारा किया जाता है। नीलगिरि पर्वतीय रेल, नवगठित सलेम मण्डल के अधिकार क्षेत्र में आता है। जुलाई 2005 में यूनेस्को ने नीलगिरि पर्वतीय रेल को दार्जिलिंग हिमालयी रेल के विश्व धरोहर स्थल के एक विस्तार के रूप में मान्यता दी थी और तब से इन्हें संयुक्त रूप से "भारत की पर्वतीय रेल" के नाम से जाना जाता है। इसे यह मान्यता मिलने के बाद इसकी आधुनिकीकरण की योजना का परित्याग कर दिया गया। पिछले कई वर्षों से कुन्नूर और उदगमंडलम के बीच के खंड पर भाप के इंजनों के स्थान पर लिए डीजल इंजनों का प्रयोग किया जा रहा है। स्थानीय लोगों और पर्यटकों ने इस खंड पर एक बार फिर से भाप इंजनों द्वारा रेलगाड़ी चलाने की मांग की है।
शाहरुख खान द्वारा अभिनीत हिंदी फिल्म "दिल से" के प्रसिद्ध हिंदी गीत छैंया छैंया का फिल्मांकन इसी रेलवे की रेलगाड़ी की छत पर किया गया है।
युग (भौमिकी)
भूवैज्ञानिक युग (geological epoch) पृथ्वी के प्राकृतिक भूवैज्ञानिक इतिहास का एक भाग होता है। भूवैज्ञानिकों ने इस इतिहास को चार इओनों में विभाजित करा है, जो सभी आधे अरब वर्ष या उस से अधिक लम्बे हैं। यह इओन स्वयं महाकल्पों में विभाजित हैं, जो आगे कल्पों में बंटे हुए हैं। यह कल्प स्वयं युगों में बंटे हैं, जो आगे कालों में बंटे हैं।पृथ्वी के वर्तमान इओन का नाम दृश्यजीवी इओन (Phanerozoic eon) है। इसे तीन महाकल्पों में विभाजित करा गया है, जिनमें सम्मिलित युग निम्न विभागों में दिये गये हैं। भूवैज्ञानिकों को पृथ्वी के भिन्न समयों का अनुमान धरती की सतह से नीचे की ओर जाकर मिलता है, इसलिए वर्तमान से समीपी समयों को भूविज्ञान में अक्सर "ऊपरी" (Upper) और दूर के समयों को "निचला" (Lower) कहा जाता है।
नूतनजीवी (Cenozoic) में तीन कल्प हैं, जिनके युग इस प्रकार हैं:
मध्यजीवी (Mesozoic) में तीन कल्प हैं, जिनके युग इस प्रकार हैं:
पुराजीवी महाकल्प (Paleozoic) के कल्पों के युग इस प्रकार हैं:
वाडिया हिमालय भूविज्ञान संस्‍थान, देहरादून
वाडिया हिमालय भूविज्ञान संस्थान देहरादून में स्थित भारत के विज्ञान और प्रौद्योगिकी विभाग, विज्ञान और प्रौद्योगिकी मंत्रालय, भारत सरकार, का एक स्वायत्तशासी शोध संस्थान है। यह भारत सरकार द्वारा 1968 में स्थापित किया गया था। इसे पहले 'हिमालय भूविज्ञान संस्थान' नाम से जाना जाता है।
पिछले वर्षों के दौरान यह संस्थान हिमालय भूविज्ञान के एक उत्कृष्ट केन्द्र के रूप में विकसित हो गया है तथा इसे एक अन्तरराष्ट्रीय ख्यातिप्राप्त राष्ट्रीय प्रयोगशाला के रूप में मान्यता दी जा चुकी है जहां देश में उन्नत स्तर का शोध निष्पादित करने के लिए आधुनिकतम उपकरणों तथा अन्य आधारिक सुविधाओं से सुसज्जित प्रयोगशालाएं हैं।
जनरल माधवसिंह रोड पर घंटाघर से 5 कि॰मी॰ दूर पहाड़ी के ऊपर स्थित वाडिया संस्थान उत्तराखंड हिमनदों का एक अनोखा संग्रहालय है। इनका अपना शोध संस्थान और प्रकाशन संस्थान भी है जो मानचित्र, शोधपत्र तथा पुस्तकें आदि प्रकाशित करता है।
इस संस्थान की स्थापना दिल्ली विश्वविद्यालय के वनस्पति विज्ञान विभाग में एक छोटे से केन्द्र के रूप में हुई। अप्रैल, 1976 में इसे देहरादून में स्थानांतरित कर दिया गया।
इस संस्थान का नाम प्रोफेसर डी एन वाडिया (एफ आर एस तथा राष्टीय प्रोफेसर) के हिमालय भूविज्ञान में किए गए योगदानों के प्रति आदर व्यक्त करते हुए उनकी स्मृति में, 'वाडिया हिमालय भूविज्ञान संस्थान' रखा गया।
यह हिमालय भूविज्ञान के क्षेत्र में बुनियादी अनुसंधान कार्य करता है। इसके अलावा, यहां अन्‍य क्षेत्रों जैसे सीसमोटेकटोनिक्‍स, प्राकृतिक संसाधनों, पर्वत निर्माण की प्रक्रिया और जीयोडायनामिक्‍स विकास में अनुसंधान किया जाता है।
सेल्फ सर्विस पासवर्ड रीसेट
सेल्फ सर्विस पासवर्ड रीसेट ट्रिक्स का इस्तेमाल हम उस समय करते है जब सिक्योरिटी के लिए सेट किया हुआ पासवर्ड हम भूल जाते हैं या सिस्टम पासवर्ड एक्सेप्ट नहीं करता है। इस समस्या से निपटने के लिए या तो आपको प्रोफेश्नल हैकर की मदद लेनी पड़ती है या आम लोगों की तरह कम्प्यूटर फॉर्मेट करना होता है। लैपटॉप या डेस्कटॉप का पासवर्ड तोड़ने के कई तरीके होते हैं। अगर आप घर बैठे यह काम करना चाहते हैं तो इसके लिए तीन आसान तरीके हैं- अब आती है बारी सबसे आसान ट्रिक की। अगर आपके कम्प्यूटर पर एडमिन का एंट्री लेवल पासवर्ड (कम्प्यूटर के बूट होते ही स्क्रीन पासवर्ड) सबसे आसान कुछ ट्रिक्स से तोड़ा जा सकता है। इसके लिए बस कुछ खास ट्रिक्स आजमानी पड़ेंगी। अब जैसे ही यूजर नेम और पासवर्ड डालने का विकल्प स्क्रीन पर आएगा उसमें एडमिनिस्ट्रेटर (“Administrator” बिना कोटेशन के) अपने यूजर नेम की जगह लिखिए। याद रहे चाहें जो भी यूजर नेम हो जिस समय पासवर्ड को तोड़ने की बात हो सिर्फ “Administrator” का ही इस्तेमाल करें। इसके बाद पासवर्ड की फील्ड को खाली छोड़कर एंटर दबा दें। इससे तुरंत के लिए आपकी स्क्रीन खुल जाएगी। लेकिन अगर आपको पासवर्ड रीसेट करना है तो उसके लिए थोड़ी और मेहनत करनी पड़ेगी। पासवर्ड री-सेट करने के लिए “Start->Control Panel->User Accounts” पर जाएं। यहां आप अपना नया पासवर्ड सेट कर सकते हैं। याद रहे यह स्टेप विंडोज 7 में ही काम करेगा। अगर आपके पास अपने कम्प्यूटर के ऑपरेटिंग सिस्टम की असली सीडी है (ओरिजनल विंडोज सीडी) तो आपका काम आसनी से हो सकता है।  इंटरनेट पर काम करते समय आपका सामना कई सारी परेशानियों से होता है। इन परेशानियों के हल के रूप में कई सारे सॉफ्टवेयर मुफ्त में उपलब्ध रहते हैं। यह होते हैं थर्ड पार्टी सॉफ्टवेयर इन्हें आसानी से डाउनलोड भी किया जा सकता है। थर्ड पार्टी सॉफ्टवेयर में कई ऐसे होते हैं जिनकी मदद से कम्प्यूटर का पासवर्ड तोड़ा जा सकता है। इसके लिए किसी दूसरे सिस्टम से हैकिंग सॉफ्टवेयर डाउनलोड कर किसी सीडी की मदद से अपने कम्प्यूटर पर चलाना होगा। ऐसा करने से पहले ध्यान में रखें की जिस भी सॉफ्टवेयर को डाउनलोड करें वह किसी रजिस्टर्ड कंपनी का हो। नहीं तो कई बार वायरस भी आपके सिस्टम में आ सकता है।
वैज्ञानिक साहित्य
वैज्ञानिक साहित्य के अन्तर्गत वे प्रकाशन आते हैं जिनमें प्राकृतिक तथा सामाजिक विज्ञान से सम्बन्धित मौलिक प्रायोगिक या सैद्धान्तिक कार्यों का विवरण हो। अकादमिक प्रकाशन वह प्रक्रिया है जिसके द्वारा अनुसंधानों को साहित्य में जगह मिलती है। किसी वैज्ञानिक पत्रिका (जर्नल) में पहली बार प्रकाशित होने वाले मौलिक वैज्ञानक अनुसंधान को 'प्राथमिक साहित्य' कहते हैं। पैटेन्ट, तकनीकी रिपोर्ट, इंजीनियरी और डिजाइन से सम्बन्धित लघु अनुसंधान, कम्प्यूटर सॉफ्टवेयर आदि से सम्बन्धित डिजाइन कार्य आदि भी प्राथमिक साहित्य के अन्तर्गत गिने जा सकते हैं। द्वितीयक साहित्य के अन्तर्गत पुनरीक्षण लेख (review articles) तथा पुस्तकें आती हैं। तृतीयक साहित्य के अन्तर्गत विश्वकोश आदि रखे जा सकते हैं।
टेलर श्रेणी
गणित में टेलर श्रेणी (Taylor series) एक श्रेणी है किसी फलन को अनन्त पदों के योग से निरूपित करती है। ये पद उस फलन के किसी बिन्दु पर अवकलों के मान से निकाले जाते हैं। इसे अंग्रेज गणितज्ञ ब्रूक टेलर ने १७७५ में दिया था।
किसी वास्तविक मान वाले या समिश्र मान वाले फलन "ƒ"("x"), जो अनन्त तक अवकलित किया जा सकता है, की किसी बिन्दु "a" पर टेलर श्रेणी निम्नलिखित घातांक श्रेणी (power series) द्वारा दी जाती है:
इसे अधिक संक्षित रूप में इस प्रकार भी लिख सकते हैं
जहाँ "n"! का अर्थ "n" का फैक्टोरियल है; "ƒ"("a") का मतलब "ƒ" का बिन्दु "a" पर "n"वाँ अवकलज है। जब a=0 हो तो इस श्रेणी को मैक्लारिन्स श्रेणी कहते हैं।
किसी बहुपद की मैक्लारिन्स श्रेणी स्वयं वह बहुपद ही है।
अतः "x" की बिन्दु पर टेलर श्रेणी यह होगी:
उपरोक्त मैक्लारिन्स श्रेणी को समाकलित करने पर हमे के लिए मैक्लारिन्स श्रेणी मिल जाएगी, जहाँ "log" से मतलब प्राकृतिक लघुगणक से है।
इसी प्रकार, log("x") की बिन्दु पर टेलर श्रेणी यह होगी:
अधिक व्यापक रूप में, फलन log("x") का किसी बिन्दु formula_7 पर टेलय श्रेणी यह होगी:
चरघातांकी फलन e के लिए बिन्दु "a" = 0 पर तेलर श्रेणी यह होगी:
उपरोक्त प्रसार इस कारण सत्य है क्योंकि e का x के सापेक्ष अवकलज भी e ही है तथा e equals 1.
नीचे बहुत से महत्वपूर्ण मैक्लारिन श्रेणी प्रसार दिए गए हैं। ये सभी प्रसार समिश्र अर्गुमेन्ट "x" के लिए सत्य हैं (अतः वास्तविक के लिए भी सत्य हैं।)।
चरघातांकी फलन (Exponential function)
प्राकृतिक लघुगणक:
गुणोत्तर श्रेणी :
द्विपद श्रेणी (Binomial series) (includes the square root for "α" = 1/2 and the infinite geometric series for "α" = −1):
with generalized binomial coefficients
Trigonometric functions:
Hyperbolic functions:
The numbers "B" appearing in the "summation" expansions of tan("x") and tanh("x") are the Bernoulli numbers. The "E" in the expansion of sec("x") are Euler numbers.
हम ट्रेलर सीरीज से किसी भी continuous फंक्शन को infinity तक expand कर सकते है।
सत्यानन्द सरस्वती (केरल)
सत्यानन्द सरस्वती (22 सितम्बर 1935 – 23 नवम्बर 2006) भारत के हिन्दू आध्यात्मिक नेता, प्रखर वक्ता, इतिहासकार एवं धार्मिक विद्वान थे। उन्होने हिन्दू ऐक्य वेदी की स्थापना की तथा आजीवन इसके अध्यक्ष रहे। उन्होने श्री राम दास मिशन की भी स्थापना की। वे ज्ञान योग, भक्ति योग, राज योग, तथा कर्म योग - इन सभी आध्यात्मिक मार्गों के समर्थक थे।
स्वामी सत्यानंद का जन्म 25 सितम्बर 1933 को तिरुअनन्तपुरम् के अण्डुरकोणम् ग्राम में हुआ था। उनका नाम पहले "शेखरन् पिल्लै" था। शिक्षा पूर्ण कर वे माधव विलासम् हाई स्कूल में पढ़ाने लगे। 1964 में उनका सम्पर्क रामदास आश्रम से हुआ और फिर से उसी के होकर रह गये। आगे चलकर उन्होंने संन्यास लिया और उनका नाम स्वामी सत्यानंद सरस्वती हुआ।
केरल में 'हिन्दू ऐक्य वेदी' नामक संगठन के अध्यक्ष के नाते स्वामी जी अपने प्रखर भाषणों से जन जागरण का कार्य सदा करते रहे। 1970 के बाद राज्य में विभिन्न हिन्दू संगठनों को जोड़ने में उनकी भूमिका अति महत्वपूर्ण रही। वे 'पुण्यभूमि' नामक दैनिक पत्र के संस्थापक और सम्पादक भी थे। आयुर्वेद और सिद्धयोग में निष्णात स्वामी जी ने 'हर्बल कोला' नामक एक स्वास्थ्यवर्धक पेय बनाया था, जो अत्यधिक लोकप्रिय हुआ।
स्वामी जी श्री रामदास आश्रम चेंगोट्टूकोणम (तिरुअनन्तपुरम्) के पीठाधिपति तथा विश्व हिंदू परिषद द्वारा गठित मार्गदर्शक मंडल के सदस्य थे। उन्होंने देश विदेश में अनेक रामदास आश्रमों की स्थापना की। 'यंग मैन्स हिन्दू ऐसोसियेशन' तथा 'मैथिली मण्डलम्' से उन्होंने बड़ी संख्या में हिंदू परिवारों को जोड़ा। केरल की राजधानी तिरुअनन्तपुरम् में प्रतिवर्ष लगने वाले रामनवमी मेले का प्रारम्भ उन्होंने ही किया।
अयोध्या में श्रीराम जन्मभूमि पर मंदिर निर्माण के लिए चले आंदोलन में भी स्वामी जी बहुत सक्रिय रहे। इसीलिए जब-जब भी कारसेवा या अन्य कोई आह्वान हुआ, केरल से भारी संख्या में नवयुवक आयोध्या गये।
हिन्दू समाज को 73 वर्ष तक अपनी अनथक सेवाएं देने वाले स्वामी जी का 24 नवम्बर 2006 को देहांत हो गया।
हिन्दू ऐक्य वेदी
हिन्दू ऐक्य वेदी भारत के केरल प्रदेश में सक्रिय एक हिन्दू संगठन है। इसका प्रमुख उद्देश्य हिन्दू संगठनों को एकत्र करना है। इसकी स्थापना स्वामी सत्यानन्द सरस्वती ने की थी।
स्थिरक्वाथी मिश्रण
स्थिरक्वाथी मिश्रण (Azeotrope) ऐसे दो तरल (अथवा अधिक) पदार्थों का मिश्रण अथवा विलयन होता है जिनको सामान्य आसवन विधि द्वारा पृथक करना संभव नहीं होता है। ऐसे मिश्रण के आसवज की वाष्प में सभी मिश्रणी अवयवों का वही अनुपात होता है जो मूल मिश्रण में था।
गुफ़ा चित्र
प्रायः आदिकाल से बनाए गए गुफा चित्र भारत की गुफाओं में सुरक्षित पाए गए हैं  इनका समय प्रागैतिहासिक काल में लगभग ३००००ईसापूर्व से लेकर आठवीं -नौवीं ईस्वी तक माना जाता है
भीमबेटकाभारत के मध्य प्रदेश राज्य के रायसेन जिले में स्थित एक पुरापाषाणिक आवासीय स्थल है।  ऐसा माना जाता है कि यह स्थान महाभारत के चरित्र भीम से संबन्धित है एवं इसी से इसका नाम भीमबैठका पड़ा। ये गुफाएँ मध्य भारत के पठार के दक्षिणी किनारे पर स्थित विन्ध्याचल की पहाड़ियों के निचले छोर पर हैं। इसके दक्षिण में सतपुड़ा की पहाड़ियाँ आरम्भ हो जाती हैं
अजंता गुफाएं भारत के महाराष्ट्र राज्य के औरंगाबाद जिले में स्थित वहागरा नदी के किनारे चट्टानों को काट कर इनका निर्माण किया गया था यहाँ बौद्ध धर्म से समबन्धित सजीव चित्रकारी के उदाहरण मिलते हैं
पाटन, राजस्थान
पाटन (Patan) भारत के राजस्थान राज्य के सीकर ज़िले में स्थित एक कस्बा है।
12वीं सदी में यह छोटे राज्यों तंवरावती या तोड़ावती (जिसके नाम से तँवर/तोमर गोत्रों का उद्भव हुआ) का केन्द्र था जिसका साम्राज्य पाटन के राव तोमर गोत्र के मुखिया के पास था ।
केशवरायपाटन
केशवरायपाटन (Keshoraipatan), जिसे केशोरायपाटन भी लिखा जाता है, भारत के राजस्थान राज्य के बूँदी ज़िले में स्थित एक नगर है।
यह कस्बा मुख्यतः अनादि निधन सनातन जैन धर्म के 20 में तीर्थंकर भगवान मुनीसुव्रत नाथ जी के प्रसिद्ध जैन मंदिर तीर्थ क्षेत्र और केशवराय जी महाराज, भगवान विष्णु के मन्दिर के लिए प्रसिद्ध है जो चम्बल नदी के तट पर स्थित है।
सुशील कालरा
सुशील कालरा जन्म 13 जून 1940 में गुजरांवाला (अब पाकिस्तान में) हुआ था। बहुत भटकाव के बाद उन्होंने अपनी अभिरुचि को समझते हुए नयी दिल्ली में कॉलेज ऑफ़ आर्ट्स में प्रवेश ले लिया। एक एड-मेन के रूप में उत्पादों के विज्ञापन अभियानों ने उन्हें लोकप्रिय बनाया। उन्होंने व्यंग्यचित्र बनाने की शुरूआत की। बाद में वे पूरी तरह से १९६८ में व्यंग्यचित्रण के क्षेत्र में उतर गये। हिंदुस्तान टाइम्स प्रकाशन के दैनिक हिन्दुस्तान, ईवनिंग न्यूज़, साप्ताहिक हिन्दुस्तान, नन्दन, कादम्बिनी आदि के लिए सुशील कालरा ने कार्टून और रेखांकन बनाए। उन्होंने व्यापक रूप से विदेश की यात्राएं की, यहां तक कि उत्तरी ध्रुव की भी। उनके किया काम कई पश्चिमी और यूरोपीय देशों में प्रदर्शित और प्रकाशित हुआ। उन्होंने राजनीतिक कॉलम भी लिखे। बच्चों की पत्रिका नन्दन में नियमित छप्ने वाली उनकी बनायी चित्रकथा चीटू-नीटू काफ़ी लोकप्रिय थी। उन्होंने यह कार्टून स्ट्रिप 44 साल बनायी। उन्होंने एक उपन्यास लिखा था निक्का निमना, जिसका बाद में पंजाबी और अंग्रेजी में अनुवाद भी हुआ।  वे छोटे पर्दे के एक जानेमाने व्यक्तित्व थे। उनका साक्षात्कार बीबीसी पर प्रसारित हुआ था और भारत के जानेमाने १० कार्टूनिस्टों की एक टीवी श्रंखला में भी उन्हें शामिल किया गया था। उन्होंने ३८ श्रंखलाओं में प्रसारित हुई रविवारीय क्विज़ को प्रस्तुत किया। हिन्दुस्तान टाइम्स से रिटायर होने पर उन्होंने अपने बेटों के साथ काफी समय अमेरिका में बिताया। वहां वे इच्छुक कलाकारों की मदद के लिए अंतर्राष्ट्रीय कलाकार समर्थक समूह (IASG), एक (आइएमजी) वॉशिंगटन डीसी, संगठन में शामिल हो गये। उन्होंने अकेले दम पर ललित कला अकादमी नयी दिल्ली में इस समूह के लिए ६ अंतरराष्ट्रीय प्रदर्शनियों का भी आयोजन किया। सन् २०११ में स्वास्थ्य जांच में उन्हें चौथे चरण का कैन्सर बताया गया। जब उनकी कैंसर चिकित्सक पुत्रवधु ने यह समाचार दिया तो उन्होंने अपने परिजनों से इस बात का खुलासा किसी से न करने को कहा। केमोथेरेपी इलाज के द्दौरान उनकी स्थिते में काफ़ी तेजी से सुधार आया। इसी बीच उन्होंने निक्का-निमना के अनुवाद कार्य की गति तेज कर दी। वे वहां से भी नियमित रूप से हर महीने नन्दन के लिए चीटू-नीटू बनाकर भारत भेजते रहे। निका-निमना का अनुवाद खत्म करने पर उन्होंने अपने जीवन के एक महत्वपूर्ण भाग यानी भारत-पाक बंटवारे के दौर, जब वे मात्र ७ साल के बालक थे, के तमाम अनुभवों को लिखने का निर्णय लिया। ये पुस्तकें एक मत, कयामत अब प्रकाशनाधीन हैं।
गुजांवाला उनके मन-मस्तिष्क में बसा हुआ था। वे प्राय: विभाजन के काल को याद कर काफ़ी भावुक हो जाते थे। वे चाहते थे राष्ट्रीय स्तर पर कार्टूनिस्टों की कोई अच्छी संस्था हो। सुशील कालरा का देश से दूर मैरीलेण्ड, अमरीका में ८ सितम्बर २०१३ को निधन हो गया।
भारत कोकिंग कोल लिमिटेड
भारत कोकिंग कोल लिमिटेड (BCCL) कोल इण्डिया लिमिटेड की सहायक इकाई है। इसका मुख्यालय धनबाद में है। इसकी स्थापना कोकिंग कोल की खानों (जिनकी संख्या २१४ है) को चलाने के लिए की गई थी। ये खानें मुख्यतः रानीगंज और झरिया कोयलाक्षेत्रों में स्थित हैं। भारत सरकार ने 16 अक्टूबर 1971 को इन खानों का राष्ट्रीयकरण कर दिया था।
वागडी भाषा
वागड़ी Bhil भाषाओं में से एक हैं, यह मुख्य रूप से डूंगरपुर और बांसवाड़ा जिलों में बोली जाने वाली दक्षिणी राजस्थान की भाषा हैं. साथ ही यह उदयपुर एवं प्रतापगढ़ के भी कुछ स्थानों में बोली जाती हैं यहां मुख्यतः भील जनजाति निवास करती है, यहां की अर्थव्यवस्था कृषि आधारित गेर नृत्य होली पर किया जाता है जो की पूरे राजस्थान में प्रसिद्ध है यह पैरो में गुंगरु हाथ मे लकड़ी या तलवार से खेला जाता है यह नृत्य पुरुष करते है महिलाये फाग के गीत गाती है साथ ही माही नदी के आस पास का क्षेत्र होने के कारण पानी की प्रचुरता है तथा यह राणा पुंजा जो आदिवासी सरदार थे जिन्होंने महाराणा प्रताप के साथ मिलकर भील सेना का नेतृत्व हल्दी घाटी युद्ध किया था तथा यहां पर सरगड़ा जाती है जो की तीर कमान बनाती है इसके लिए डूंगरपुर जिले का साबला ब्लॉक का बोडिगाम छोटा गांव और बांसवाड़ा का चंदूजी का गड़ा प्रमुख है साथ ही डूंगरपुर ने स्वच्छता के मामले में कई कीर्तिमान स्थापित किये है
लिखने में यह हिंदी/देवनागरी पर आधारित हैं
इस भाषा की कई बोलियाँ प्रमुख हैं: आसपुर, खेरवाडा, सागवाडा,गलियाकोट,नादिया, और आदिवासी वागड़ी.
अपतानी भाषा
अपतानी (अप तानी, अप) भाषा भारत के अरुणाचल प्रदेश में बोली जाने वाली एक भाषा है। यह तिब्बती-बर्मी भाषा-परिवार की तानी उपशाखा की भाषा है। यह सर्वाधिक संकटग्रस्त केवल बोली जाने वाली भाषा है। इसके लिखने का कोई मानक नहीं है।
कोनयाक भाषा
कोन्यक भाषाएँ दक्षिण-पूर्वी अरूणाचल प्रदेश तथा उत्तर-पूर्वी नागालैण्ड के क्षेत्रों में बोली जाने वाली भाषाएँ हैं, जिन्हें कोनयाक नागा समुदाय के लोग बोलते हैं। इन्हें 'उत्तरी नागा भाषाएँ' भी कहते हैं। ये भाषाएँ तिब्बती-बर्मी भाषा-परिवार की हैं। इसमें कोई छः भाषाएँ आतीं हैं जिनमें कोनयाक तथा नॉक्टे (Nocte) प्रमुख हैं।
कोनयाक की अपनी लिपि भी है किन्तु अभी यह रोमन लिपि में अधिकांशतः लिखी जाती है। रोमन में लिखी जाने वाली कोनयाक में जो संकेत प्रयुक्त किए जाते हैं, उनके तुल्य देवनागरी वर्ण नीचे दिए गए हैं-
धनंजय चटर्जी
धनंजय चटर्जी अथवा धन्नजय चटर्जी (जन्म १४ अगस्त १९६५, कुलुड़ीही, पश्चिम बंगाल, भारत - १४ अगस्त २००४, अलीपोर जेल, कोलकाता (कलकत्ता), भारत) बंगाली हिन्दू कुलीन ब्राह्मण परिवार में पैदा हुआ एक बलात्कारी एवम हत्यारा था जोकि सुरक्षा कर्मी की नौकरी करता था। उसे 15 साल की किशोरी हेतल पारिख के साथ बलात्कार कर उसकी हत्या करने के आरोप में फांसी की सजा दी गयी थी। उसने इस दुष्कर्म को ५ मार्च १९९० को भवानीपुर में हेतल के निवास पर अंजाम दिया था। चटर्जी, जिसकी दया याचिका को ४ अगस्त को खारिज कर दिया गया था, को लगभग 14 वर्षों के लिए अलीपुर(Alipore Jail) में रखा गया था। उनकी सजा का दिन २५ जून निर्धारित किया गया था लेकिन उनके परिवार द्वारा भारत के उच्चतम न्यायालय में याचिका दायर करने के बाद इसे रोक दिया गया और तत्कालीन राष्ट्रपति डॉ॰ एपीजे अब्दुल कलाम के साथ एक दया याचिका दायर की। परिवार के निष्पादन में भाग लेने और शव लेने से यह कहते हुए इनकार कर दिया कि उन्हें केवल जिन्दा चाहिए। राष्ट्रपति कलाम द्वारा दया याचिका ठुकराने की रिपोर्ट जब उसके घर वालो को सौंपी गयी तो उन्होंने वह रिपोर्ट भी लेने से मना कर दिया , तब पुलिस ने नोटिस को उनके घर के आगे चिपका दिया। चटर्जी की फांसी का दिन जेल अधिकारी बिश्वनाथ चौधरी के साथ एक उच्च-स्तरीय बैठक में निर्धारित किया गया। 14 अगस्त, 2004 को सुबह 6 बजे फांसी की खबर रेडियो पर सुनकर घर वालो ने मातम और रोना धोना चालू कर दिया, शव लेने से साफ़ इंकार कर दिया। १९९३ के बाद अलीपुर में प्रथम फांसी थी। इससे पूर्व हत्या के आरोपी कार्तिक सिल और सुकुमार बर्मन को वहां लटकाया गया था। भारत में १९९५ के बाद यह प्रथम फांसी थी, २७ अप्रैल १९९५ को ऑटो शंकर को फांसी की सजा  दी गयी थी। चूंकि दोषी के साथ लगभग पूरा कलकत्ता खड़ा था , तब भी उसे उसके बुरे कामों की सजा जरूर मिली।
तांगखुल भाषा
तांगखुल (या 'तांगखुल नागा') भारत के पूर्वोत्तर में बोली जाने वाली एक भाषा है। यह तिब्बती-बर्मी परिवार की भाषा है।
तांगखुल अन्य नागा भाषाओं के समीप नहीं है।
बराड़ा
बराड़ा (Barara) भारत के हरियाणा राज्य के अम्बाला ज़िले में स्थित एक नगर है।
अंबाला व यमुनानगर के बीचोबीच स्थित बराड़ा कस्बा विश्व में सबसे ऊंचा रावण का पुतला बनाए जाने के लिए पूरे विश्व में प्रसिद्ध हो चुका है। यहाँ पर नाईजीरिया और इराक़ जैसे देशों से कई युवा भारत में शिक्षा प्राप्ति के लिए आकर निवास करते हैं।
जॉन डे (फ़िल्म)
जॉन डे २०१३ में प्रदर्शित अहीशोर सोलोमन द्वारा निर्देशित एवं अंजुम रिज़वी, आतिफ ए ख़ान और के आसिफ द्वारा निर्मित एक हिंसाप्रधान थ्रिलर है। इसमें मुख्य भूमिका नसीरुद्दीन शाह, रणदीप हुड्डा, विपिन शर्मा,शेरनाज़ पटेल ने अदा की है। फ़िल्म जॉन डे (नसीरुद्दीन शाह) से आरम्भ होती है जो एक बेहद ईमानदार और सिध्दांतवादी बैंक प्रबंधक है। उनकी बेटी पर्ल (अरिका सिलायचिया) अपने ब्वॉयफ़्रेंड कनिष्क (पवल गुलाटी) के साथ घूमने जाती है तो एक दुर्घटना में उसकी मौत हो जाती है। दो साल बाद जॉन डे के बैंक में लूट हो जाती है और बैंक लुटेरों के हमले में उनकी पत्नी मारिया (शेरनाज़ पटेल) घायल होकर कोमा में चली जाती है। गौतम (रणदीप हुडा) एक पुलिस अफ़सर है जिसके अंडरवर्ल्ड डॉन सिकंदर हयात ख़ान (शरत सक्सेना) से बेहद नज़दीकी संबंध हैं। वो उस डॉन की गैंग का मोहरा है लेकिन वो अब अपनी गर्लफ्रेंड तबस्सुम हबीबी (एलेना कज़ान) के साथ इन सबसे दूर भागकर शांति की ज़िंदगी बिताना चाहता है लेकिन ऐसा कर नहीं पाता। उधर जॉन डे को अपनी बेटी की मौत और पत्नी पर हुए हमले में कुछ अजीब सी साज़िश की बू आती है और वो इस मामले की तह तक पहुंचने की कोशिश करता है। इसी सिलसिले में उसे आगे पता चलता है कि उसकी बेटी की मौत के पीछे की वजह एक ज़मीन घोटाला है जिससे हयात ख़ान का गैंग जुड़ा है। इस बीच परिस्थितियां कुछ ऐसी बन जाती हैं कि वो जॉन डे और गौतम को आमने-सामने ला खड़ा करती हैं।
जॉन डे का संगीत क्षितिज तारे एवं स्ट्रिंग्स ने दिया है और गीत सईड क़ादरी ने तैयार किया है। इसका संगीत २६ अगस्त २०१३ को जारी किया गया।
विनोद रैना
विनोद रैना
विनोद रैना (निधन 12 सितम्बर 2013) एक भारतीय शिक्षाविद् थे। वो प्रथम व्यक्ति थे जो शिक्षा का अधिकार विधेयक का मसौदा तैयार किया था।
विनोद रैना ने दिल्ली विश्वविद्यालय से भौतिक विज्ञान में पीएचडी की। उन्होंने भारत में शिक्षा सुधारों पर काम करने के लिए दिल्ली विश्वविद्यालय में अपनी नौकरी से त्यागपत्र दे दिया। वो भारत ज्ञान विज्ञान समिति की कार्यकारिणी समिति के सदस्य सहित अखिल भारतीय जनवादी विज्ञान नेटवर्क के सह संस्थापक में से एक थे।
चार वर्षों तक कैंसर से जूझने के बाद शिक्षाविद् विनोद रैना का 12 सितम्बर 2013 को निधन हो गया।
महात्मा गाँधी जिला
महात्मा गाँधी जिला () टॅक्सस राज्य के ह्युस्टन शहर में है। जगह को अपना यह नाम भारत के राष्ट्रपिता महात्मा गाँधी के नाम पर मिला है। यहाँ मुख्य रूप से कई भारतीय और पाकिस्तानी रेस्तरां और दुकानें हैं तथा बड़ी भारतीय व पाकिस्तानी आबादी निवास करती है। यह क्षेत्र समान्यतः हिलक्रोफ्ट एवेन्यू के कारण हिलक्रोफ्ट के नाम से जाना जाता है। हिलक्रोफ्ट एवेन्यू वो मुख्य मार्ग है जहाँ पर महात्मा गाँधी जिले का अधिकतर हिस्सा आता है।
हालांकि क्षेत्र में बहुत बड़ी संख्या में भारतीय दुकानें और भारतीय मूल की आबादी थी, इसको अपना यह नाम आधिकारिक तौर पर जनवरी 16, 2010, तक नहीं मिला जब सिटी ऑफ़ ह्युस्टन ने नामकरण समारोह आयोजित किया। ह्युस्टन की महापौर अनाईज़ पार्कर और ह्युस्टन में भारत के वाणिज्य दूतावास जनरल संजीव अरोड़ा ने नाम बदलने की घोषणा की। मूलतः इण्डिया कल्चर सैंटर और कई दक्षिण एशियाई व्यापारी हिलक्रोफ्ट एवेन्यू के दक्षिण एशियाई बहुल हिस्से को महात्मा गाँधी एवेन्यू नाम दिलवाना चाहते थे, परन्तु इसके लिए स्थानीय 75% वाणिज्यिक संपत्ति मालिकों के हस्ताक्षरों की आवश्यकता थी। जनवरी 16, 2010, को हुए उद्घाटन आयोजन की प्रवक्ता मनीषा गाँधी मेहता के अनुसार जिले के आयोजकों को सड़क का नाम बदलने के लिए गैर-दक्षिण एशियाई व्यापारियों के  हस्ताक्षर लेने के लिए समस्या हुई। 2009 में इण्डिया कल्चर सैंटर के प्रधान सदस्य और दक्षिण एशियाई व्यापारी सड़क साइनेज के लिए $10,000 भुगतान करने के लिए सहमत हुए जिसके परिणामस्वरूप क्षेत्र का जिले के रूप में नामोद्दिष्ट हुआ।
सिंद
सिन्द भारत के मध्य प्रदेश व उत्तर प्रदेश में बहने वाली एक नदी है। इसकी लंबाई 470 किमी है। मध्य प्रदेश में यह उत्तर पूर्व दिशा में बहती है और जगमानपुर के पास उत्तर प्रदेश में प्रविष्ट होती है और यहाँ से १५ किमी उत्तर में यह यमुना नदी से मिल जाती है।
यह विदिशा जिले के ग्राम नैनवास कला स्थित ताल से निकलती है, और रुपेश पंथी के घर के पीछे से निकली है  जो समुद्र दल से १,७८० फुट की ऊँचाई पर स्थित है। पार्वती, नन एवं माहूर इसकी प्रमुख सहायक नदियाँ हैं। इस नदी में पूरे वर्ष जल रहता है। वर्षा ऋतु में इसमें भयंकर बाढ़ आती है। चट्टानी किनारों के कारण यह नदी सिंचाई के उपयुक्त नहीं है।
मझौली राज
मझौली राज (Majhauli Raj) भारत के उत्तर प्रदेश राज्य के देवरिया ज़िले में स्थित एक नगर है।
मझौली राज बिहार सीमा से सटा हुआ है। इसका इतिहास बहुत प्राचीन है। यह बिसेन राजपूतों के लिए प्रसिद्ध है। बिसेन राजपूतों का इतिहास सोलह महाजनपदों तक जाता है। मझौली के भग्नावशेष इसके गौरवपूर्ण इतिहास के साक्षी हैं। इसके आसपास अनेक पवित्र स्थान हैं जैसे भागदा मन्दिर आदि। यहाँ छठ पूजा बड़े धूमधाम से मनायी जाती है। बाबा दीर्घेश्वर नाथ का प्रसिद्ध मन्दिर पास में ही है। कहा जाता है कि इसकी स्थापना अश्वत्थामा ने की थी। यहाँ के राजपरिवार को मुगल शासक अकबर ने 'शाही' की उपाधि प्रदान की थी।
मझौलीराज, मल्लवंश की राजधानी रही है। देश के प्रमुख राजवाड़ों में इसकी एक अलग पहचान रही है। इसे तिलक राज के रूप में जाना जाता था। मल्ल वंश के राजधानी मझौली को ही इतिहास में मध्यावली कहा गया। अवध से लेकर पाटलीपुत्र तक फैले साम्राज्य के चलते इसे मध्यावली कहा गया। मझौलीराज मानो प्रकृति के गोद में वसा है। उप नगर उत्तर-पश्चिम एवं दक्षिण तीन तरफ से छोटी गंडक नदी से घिरा है। यह नदावर से लेकर पयासी होते हुए बड़वा टोला तक गंडक का दक्षिणी किनारा उंचा है। पुराने नदावर से लेकर मझौलीराज चौराहे तक के उत्तर तरफ धूसा व करजवानी टोला वसा है।
जानकी अम्माल
एडावलेठ कक्कट जानकी अम्माल () (१८९७-१९८४) भारत की एक महिला वैज्ञानिक थीं। अम्माल एक ख्यातिनाम वनस्पति और कोशिका वैज्ञानिक थीं जिन्होंने आनुवांशिकी, उद्विकास, वानस्पतिक भूगोल और नृजातीय वानस्पतिकी के क्षेत्र में उल्लेखनीय योगदान दिया। पद्म श्री से सम्मानित जानकी अम्माल भारतीय विज्ञान अकादमी की संस्थापक फेलो रहीं हैं।
जानकी अम्माल का जन्म केरल के तेल्लीचेरी में वर्ष १८९७ में हुआ। एक सुसंस्कृत मध्यवर्गीय परिवार में जन्मी अम्माल के पिता तत्कालीन मद्रास सूबे में उप-न्यायाधीश थे। अम्माल के छः भाई और पाँच बहनें थीं। तेल्लीचेरी में आरंभिक शिक्षा के बाद उच्च शिक्षा के लिए अम्माल मद्रास चली गयीं जहाँ उन्होंने क्वींस मेरी'ज़ कॉलेज से स्नातक की और १९२१ में प्रेसीडेन्सी कॉलेज से ऑनर्स की उपाधि अर्जित की। manali
अम्माल ने वीमेन्स क्रिश्चियन कॉलेज, मद्रास में पढ़ाया। वे मिशिगन विश्वविद्यालय, अमेरिका में एक बार्बर स्कॉलर के तौर पर कुछ समय तक के लिए रहीं जहाँ से उन्होंने १९२५ में अपनी स्नातकोत्तर की उपाधि प्राप्त की। भारत वापसी के पश्चात उन्होंने वी॰क्रि॰कॉ॰ में पढ़ाना जारी रखा। अम्माल, पहले ओरिएंटल बार्बर फेलो के तौर पर, पुनः मिशिगन चली गयीं जहाँ १९३१ में उन्होंने डी॰एससी॰ की उपाधि प्राप्त की। वे वानस्पतिकी की प्रोफेसर के रूप में लौटीं और महाराजा कॉलेज ऑफ साईंस, त्रिवेन्द्रम में १९३० से १९३४ तक पढ़ाया।
अम्माल को १९३५ में भारतीय विज्ञान अकादमी का तथा १९५७ में भारतीय राष्ट्रीय विज्ञान अकादमी का फेलो चुना गया। मिशिगन विश्वविद्यालय ने १९५६ में उन्हें एलएल॰डी॰ की मानद उपाधि प्रदान की। भारत सरकार ने १९५७ में उन्हें पद्म श्री से सम्मानित किया। २००० में भारत सरकार के पर्यावरण और वन मंत्रालय ने उनके नाम पर वर्गीकरण विज्ञान के क्षेत्र में राष्ट्रीय पुरस्कार संस्थापित किया।
Anil sharma
दार्जिलिंग हिमालयी रेल
दार्जिलिंग हिमालयी रेल (अंग्रेजी: Darjeeling Himalayan Railway), जिसे "टॉय ट्रेन" के नाम से भी जाना जाता है भारत के राज्य पश्चिम बंगाल में न्यू जलपाईगुड़ी और दार्जिलिंग के बीच चलने वाली एक छोटी लाइन की रेलवे प्रणाली है। इसका निर्माण 1879 और 1881 के बीच किया गया था और इसकी कुल लंबाई 78 किलोमीटर (48 मील) है। इसकी उन्नयन (ऊँचाई) स्तर न्यू जलपाईगुड़ी में लगभग 100 मीटर (328 फीट) से लेकर दार्जिलिंग में 2,200 मीटर (7,218 फुट) तक है।
इसकी अनुसूचित सेवाओं का परिचालन मुख्यत: चार आधुनिक डीजल इंजनों द्वारा किया जाता है; हालाँकि दैनिक कुर्सियांग-दार्जिलिंग वापसी सेवा और दार्जिलिंग से घुम (भारत का सबसे ऊँचा रेलवे स्टेशन) के बीच चलने वाली दैनिक पर्यटन गाड़ियों का परिचालन पुराने ब्रिटिश निर्मित बी श्रेणी के भाप इंजन, डीएचआर 778 द्वारा नियंत्रित किया जाता है। इस रेलवे को यूनेस्को द्वारा नीलगिरि पर्वतीय रेल और कालका शिमला रेलवे के साथ भारत की पर्वतीय रेल के रूप में विश्व धरोहर स्थल के रूप में सूचीबद्ध किया गया है। इस रेलवे का मुख्यालय कुर्सियांग शहर में है।
बेवफ़ा सनम
बेवफ़ा सनम 1995 में प्रदर्शित गुलशन कुमार द्वारा निर्देशित हिन्दी फ़िल्म है। इसमें कृष्णन कुमार (गुलशन कुमार के भाई), शिल्पा शिरोडकर, अरुणा ईरानी, शक्ति कपूर एवं किरण कुमार ने मुख्य कलाकारों की भूमिका निभाई। फ़िल्म की पटकथा लेखन का कार्य सचिन भौमिक ने किया, संवाद मदन जोशी ने लिखे एवं, कहानी गुलशन कुमार की है। फ़िल्म के निर्माता भी गुलशन कुमार हैं।
सबसे पहले सुन्दर नामक युवक को शीतल नाम की एक लडकी से जो उसके साथ काँलेज मे पढती है से प्यार हो जाता है बाद मे दोनो एक दूसरे से बहुत प्यार करते है और शीतल के पिता को ये प्यार मंजूर नहि होता है जब सुन्दर शीतल के घर जाता है तो वह शीतल के मम्मी की लाश दिखाई देती है और उसका इल्जाम सुन्दर पर आ जाता है और वह जैल चला जाता है जब शीतल की शादी उसके पिता किसी दुसरे लडके से करने जाते है तो सुन्दर का दोस्त उसे जैल मैँ इक चिट्टी देता है जिसमे शीतल की शादी की बात लिखी होती है,और वह ये शादी रुकवाने के लिए जैल से फरार हो जाता है और शीतल के घर पहुचता है तो शीतल किसी और के साथ फेरे लेती नजर आती है सुन्दर को ये शादी रास नहि आती है और वह शीतल और उस लडके को गोली दाग देता है और पुलिस पुनः उसे जैल मे भेज देते है।ज्यादातर गीत फिल्म शीर्षक अनुसार बेवफाई पर केन्द्रित हैं। सारे गीत हिन्दी में हैं जिसमें उर्दू का पूरा प्रभाव है। एक गाना सोनू निगम द्वारा गाया गया "तेरी गली विचों उठेगा जनाजा मेरा" पूरा पंजाबी में है। इस फिल्म के मुख्य गायक सोनू निगम ही है और "अच्छा सिला दिया तूने मेरे प्यार का" उनका सबसे प्रथम गीत माना जाता है जिसने ख्याति प्राप्त की। बेवफ़ा सनम ने टिकट खिड़की पर अप्रत्याशित सफलता प्राप्त की।
गुलशन कुमार
गुलशन कुमार (5 मई 1956 - 12 अगस्त 1997) टी-सीरीज़ संगीत लेबल के संस्थापक और एक भारतीय बॉलीवुड फ़िल्म निर्माता थे। टी-सिरीज अब उनके पुत्र भूषण कुमार द्वारा संचालित है। उनकी पुत्री तुलसी कुमार एक पार्श्वगायिका हैं।
गुलशन दुआ का जन्म एक पंजाबी परिवार में हुआ। वो दिल्ली के दरियागंज बाजार में फलरस विक्रेता चन्द्रभान के पुत्र थे। उन्होंने वहाँ से ही अपना प्रारम्भिक कार्य आरम्भ किया। बाद में उन्होंने अपना कारोबार बदल लिया जब उनके परिवार ने रिकॉर्ड और सस्ते ऑडियो कैसेट बेचने की दुकान का अधिग्रहण किया। यह उनके विशाल संगीत साम्राज्य बनाने की शुरुआत थी।
जस्सा सिंह अहलुवालिया
सुल्तान उल क़्यूम नवाब जस्सा सिंह अहलुवालिया (3 मई 1718 – 1783) सिख संघ काल में प्रमुख सिख नेता थे। वो अहलुवालिया मिसल के नेता थे।
हीरोकीन (चंद्रमा)
हीरोकीन (Hyrrokkin) ( ) या सेटर्न XLIV (अस्थायी पदनाम S/2004 S 19) शनि का एक प्राकृतिक उपग्रह है। 12 दिसम्बर 2004 से 30 अप्रैल 2006 के मध्य लिए गए प्रेक्षणों के आधार पर इसकी घोषणा स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा 26 जून 2006 को हुई थी।
हीरोकीन का व्यास करीबन 8 किलोमीटर है और यह शनि की परिक्रमा 18,168.3 Mm की दूरी से प्रतिगामी दिशा में 914.292 दिवसों में करता है। क्रांतिवृत्त से इसकी कक्षा का झुकाव 153.3° (154.3° शनि के विषुववृत्त से) है और 0.3604 की विकेन्द्रता है। यह अप्रेल 2007 में नोर्स पौराणिक कथा के एक दानव हीरोकीन पर नामित हुआ था।
जार्नसेक्सा (चंद्रमा)
जार्नसेक्सा (Jarnsaxa) (/jɑrnˈsæksə/ yarn-SAKS-ə) या सेटर्न L (अस्थायी पदनाम S/2006 S 6) शनि का एक प्राकृतिक उपग्रह है। 5 जनवरी से 29 अप्रैल 2006 के मध्य लिए गए प्रेक्षणों के आधार पर इसकी खोज की घोषणा स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा 26 जून 2006 को हुई थी।
हीरोकीन का व्यास करीबन 6 किलोमीटर है और यह शनि की परिक्रमा 18,556.9 Mm की दूरी से प्रतिगामी दिशा में 943.784 दिवसों में करता है। क्रांतिवृत्त से इसकी कक्षा का झुकाव 162.9° (164.1° शनि के विषुववृत्त से) है और 0.1918 की विकेन्द्रता है। यह अनियमित उपग्रहों के नोर्स समूह का सदस्य है।  यह नोर्स पौराणिक कथा के एक दानव जार्नसेक्सा पर नामित हुआ था।
जुवेंटस एफ सी
जुवेंटस फुटबॉल क्लब ()(युवा, "स्पष्ट: लैटिन जुवेंटस से" ) जिसे सामान्यतः मात्र जुवेंटस और बोलचाल की भाषा में जुवे कहा जाता है, इटली में पीडमोंट नामक क्षेत्र के ट्यूरिन शहर में स्थित एक पेशेवर इतालवी फुटबॉल क्लब है। यह क्लब देश में अपनी तरह का तीसरा सबसे पुराना फुटबॉल क्लब है।
ट्यूरिन के युवा छात्रों के एक समूह द्वारा "स्पोर्ट क्लब जुवेंटस" के रूप में 1897 में स्थापित यह क्लब समय के साथ देश की संस्कृति और इटलीवाद ("italianità") का प्रतीक बन चुका है जिसका प्रमुख कारण है सफलताओं की एक लम्बी परंपरा (विशेष रूप से 1930 व प्रथम विश्व युद्ध के बाद के दशकों में), जिनका इतालवी समाज महत्वपूर्ण प्रभाव पड़ा तथा क्लब के समर्थकों की सामाजिक-आर्थिक पृष्ठभूमि व वैचारिक राजनीति।
यदि क्लब के प्रशंसकों की संख्या आधार पर देखा जाये तो यह किसी भी अन्य इतालवी फुटबॉल क्लब से भी बड़ा है और साथ ही विश्व स्तर पर भी सबसे बड़े क्लब्स में से एक है। जुवेंटस का प्रशंसक-आधार देश भर में व्यापक है और मुख्य रूप से उन विदेशी क्षेत्रों में भी है जहाँ इतालवी आप्रवासियों की एक महत्वपूर्ण उपस्थिति है।
जुवेंटस ऐतिहासिक रूप से इतालवी फुटबॉल में भी और विश्व स्तर पर सबसे महत्वपूर्ण पुरस्कारों के विजेता के रूप में भी, कुछ सबसे सफल क्लब्स में से एक है। "इंटरनेशनल फेडरेशन ऑफ फुटबॉल स्टेटिस्टिक्स एंड हिस्ट्री", जो "फीफा (FIFA)" द्वारा मान्यता प्राप्त एक संगठन है, के द्वारा 2009 में प्रकाशित सार्वकालिक रैंकिंग के मुताबिक, जुवेंटस 20 वीं सदी के दौरान इटली का सर्वश्रेष्ठ क्लब और यूरोप में दूसरा सबसे अच्छा प्रदर्शन करने वाला क्लब था।
दिलीप जोशी
दिलीप जोशी (जन्म 26 मई 1968) एक भारतीय टेलीविजन एवं फ़िल्म अभिनेता हैं। वो विभिन्न धारावाहिक फ़िल्मों में काम कर चुके हैं। वो सामान्यतः हास्य रस के कलाकार हैं। वर्तमान में वो तारक मेहता का उल्टा चश्मा में जेठालाल चम्पकलाल गड़ा का अभिनय कर रहे हैं।
यह कई गुजरती नाटक में कार्य कर चुके हैं। यह "बापू थामे कमाल करी" में सुमीत राघवन और अमित मिस्त्री के साथ काम किया। यह मुख्यतः "शुभ मंगल सावधान" में अभिनय के कारण जाने जाते हैं। यह "ये दुनिया है रंगीन" और "क्या बात है" में भी कार्य किया है। इसके बाद यह "मैंने प्यार किया" और "हम आपके हैं कौन" जैसे फिल्मों में भी कार्य कर चुके हैं।
यह एक सबसे अधिक प्रचलित किरदार जेठालाल गड़ा की भूमिका तारक मेहता का उल्टा चश्मा में निभा रहे हैं। इसके अलावा यह कई अन्य प्रसिद्ध धारावाहिकों में भी कार्य किया है। जिसमें "कभी यह कभी वो," "हम सब एक हैं," "शुभ मंगल सावधान", "क्या बात है", "दाल में काला" और "मेरी बीवी वंडरफूल" में अभिनय किया है।
26 मई, 1968 को पोरबंदर के गोसा गांव के एक गुजराती ब्राह्मण परिवार में जन्मे जोशी ने मुंबई केएनएम कॉलेज ऑफ कॉमर्स एंड इकोनॉमिक्स से बैचलर ऑफ कॉमर्स (बी.कॉम) में डिग्री हासिल की। बी.कॉम करते समय, उन्हें दो बार INT (इंडियन नेशनल थिएटर) सर्वश्रेष्ठ अभिनेता पुरस्कार से सम्मानित किया गया।
जोशी "तारक मेहता का उल्टा चश्मा के" लिए साइन करने से ठीक पहले एक साल के लिए बेरोजगार थे।
जोशी ने 1989 में फिल्म "मैने प्यार किया" में रामू का किरदार निभाकर अपने अभिनय करियर की शुरुआत की। तब से वे कई गुजराती नाटकों में दिखाई दिए, जिनमें से एक सुमीत राघवन और अमित मिस्त्री के साथ "बापू" "तेम कमल" "कारी हैं" , जो उनके टेलीविजन धारावाहिक "शुभ मंगल सावधान" के लिए जाना जाता है। जोशी ने "ये यारियां है रंगेन" और "क्या" कहना " "है में अभिनय किया", "जिसमें उन्होंने एक दक्षिण भारतीय की भूमिका निभाई'। वे "फ़िर भी दिल है हिंदुस्तानी" और "हम आपके हैं कौन" जैसी फ़िल्मों में भी दिखाई दिए "! "वर्तमान में," "वह" "तारक मेहता का उल्टा चश्मा" "में जेठालाल गडा की भूमिका निभा रहे हैं। हिंदी में उनके टेली-धारावाहिकों में उल्लेखनीय हैं", "कभी-कभी वो" , "हम सब हैं" , "शुभ मंगल सावधान" , "क्या" "कहना" "है" , "दाल में काला" "और" "मेरी बीवी अद्भुत हैं" । वह बच्चों की कॉमेडी "अगड़म बागड़म टाइगडम" में अंकल "टप्पू के" रूप में दिखाई दिए, साथ ही 2009 की फिल्मों में "ढोंढे रे जोगे" और आशुतोष गोवारीकर के "व्हाट्स योर राशी के किरदार में नजर आए" ।
कलवानिया
कलवानिया (कलवाण्या, कलवाना भी) एक जाट गोत्र है जो राजस्थान के नागौर, हनुमानगढ़ और सीकर जिलों में पायी जाती है। प्राचीन काल में कुलुत देश के निवासी कलवाना के रूप में जाने जाते थे जहाँ राजा चित्र वर्मा ने राज्य किया। सीकर जिले के गाँव: बठोठ, मरडाटु बड़ी, श्यामपुरा और सिहोट छोटी। नागौर के गाँव: बच्छवारी, बड़गांव, डीडवाना, मंडूकरा, कालवा, पालोट एवं राँवा। हनुमान गढ़ में संगरिया। कुरुक्षेत्र के गांव : दिवाना, अधोया।
जाट गौ‌‌‍त्र कलवाणियां की कुलदेवी  My self - सीताराम कलवानियां मेड़ता सिटी (नागौर) राजस्थान
युगाण्डा से भारतीयों का निष्कासन
युगाण्डा पूर्वी अफ़्रीका में स्थित एक देश है जहाँ 1970 के दशक के शुरुआती वर्षों से पहले भारतीय मूल की अच्छी-ख़ासी आबादी रहती थी। ये भारतीय ब्रिटिश नागरिकता के साथ युगाण्डा में रहते थे और तब के राष्ट्रपति ईदी अमीन के 4 अगस्त 1972 को दिए आदेश पर मजबूरन युगाण्डा छोड़ना पड़ा था। चूँकि इन भारतीयों के पूर्वज विभाजन से पहले वहाँ बसे थे इसलिए इनमें पाकिस्तानी और बांग्लादेशी भी शामिल थे। अमीन के निष्कासन आदेश के बाद लगभग आधे भारतीयों ने ब्रिटेन में शरण ली और बाक़ी अमेरिका, कनाडा और भारत चले गए।
भारतीयों ने पूर्वी अफ़्रीका में प्रव्रजन 1896 से 1901 के बीच युगाण्डा रेलवे के निर्माण के साथ आरम्भ किया, जब लगभग 32,000 गिरमिटिया मजदूरों को ब्रिटिश भारत से इस परियोजना के लिए विशेष रूप से पूर्वी अफ़्रीका लाया गया था। यह रेलवे अभियांत्रिकी की उल्लेखनीय उपलब्धि साबित हुई, परन्तु इसकी वजह से 2,500 या हर एक मील ट्रैक बिछाने में चार मजदूरों की मृत्यु हुई।
रेलवे के निर्माण के पश्चात इनमें से कई मजदूरों ने यहीं बसने का निर्णय लिया और अपने परिवारों को भारत से तब के पूर्वी अफ़्रीकी संरक्षित राज्य में ले आए। ये शुरुआती आबादकार मुख्य रूप से भारत के गुजरात और पंजाब राज्यों के मूल निवासी थे।
पूर्वी अफ़्रीका और युगाण्डा में मुख्यतः भारतीय वस्त्र निर्माण और बैंकिंग व्यवसाय में संलग्न थे। इन क्षेत्रों में उन्हें अंग्रेज़ों ने कार्यरत किया था। इन व्यवसायों में भारतीयों की इतनी बड़ी संख्या थी कि देश के दूसरे नागरिकों ने भारतीयों के प्रति दर्जी या बैंकर की रूढ़िबद्ध धारणा बना ली थी। देश की केवल एक प्रतिशत आबादी का प्रतिनिधित्व करने के बावजूद भारतीयों का अर्थव्यवस्था में अहम योगदान और महत्वपूर्ण प्रभाव था। राष्ट्रीय आय का पाँचवाँ हिस्सा भारतीय प्राप्त करते थे। युगाण्डा में प्रशुल्क प्रणाली को ऐतिहासिक रूप से भारतीय व्यापारियों के आर्थिक हितों की ओर उन्मुख किया गया था।
युगाण्डा के जनरल ईदी अमीन ने 7 अगस्त 1972 को आदेश दिया कि जिन भारतीयों के पास युगाण्डा की नागरिकता नहीं है उन्हें देश 90 दिन के अंदर छोड़ना पड़ेगा। मूलतः दो दिन पहले अमीन ने कहा था कि युगाण्डा के सभी एशियाई मूल लोगों को देश छोड़ना पड़ेगा परन्तु इस निर्देश में उसने संशोधन कर दिया था जिसके परिणामस्वरूप उस समय की 80,000 एशियाई आबादी में से लगभग 60,000 इस मापदण्ड के अन्तर्गत आ गई। अमीन के आदेश के अनुसार ऐसे लोग अपने साथ केवल दो सूटकेस और 55 पाउंड ही ले जा सकते थे। लगभग 50,000 लोगों के पास ब्रिटिश पासपोर्ट थे जिसके आधार पर लगभग 30,000 ब्रिटेन चले गए और उनमें से 10,000 लेस्टर शहर गए जहाँ पहले से ही बड़ी संख्या में भारतीय रहते थे। बाक़ी ने अमरीका, कनाडा और भारत में शरण ली। मगर उस समय लेस्टर में परिस्थितियाँ अनुकूल नहीं थीं। शहर के बहुसंख्यक गोरे लोगों में से एक तबका युगाण्डा से भारतीयों के शहर में आने का विरोध कर रहा था और इसे लेकर जुलूस-प्रदर्शन हुए। स्थानीय नगरपालिका के साथ-साथ कंज़रवेटिव पार्टी भी भारतीयों के ब्रिटेन में आने के विरुद्ध थी उस समय के सांसद रोनल्ड बॅल ने कहा था कि "युगाण्डा की एशियाई आबादी का ब्रिटेन से वास्तविक सम्पर्क नहीं है [तथा] उनका रक्त या निवास के आधार पर ब्रिटेन के साथ कोई संबंध नहीं है"।
खैरा
खैरा (Khaira) भारत के पंजाब राज्य के लुधियाना ज़िले में स्थित एक गाँव है।
खैरा नामक जाट गोत्र पंजाब के माझ क्षेत्र से सम्बंधित हैं। इसके अन्य रूप खेरा, खरा और खेहरा भी हैं। गोत्र के लोग प्रमुखतः भारत में अमृतसर का खदूर साहिब कस्बा, फैसलाबाद और पाकिस्तान में लाहौर जिले में पाये जाते हैं।
खोखर लोग
खोखर भारतीय उपमहाद्वीप के पंजाब क्षेत्र का एक अलग समुदाय है जो वर्तमान में भारत और पाकिस्तान के पंजाब और आसपास के क्षेत्रों में निवास करते हैं। इसके अलावा एक मुस्लिम खोखर समुदाय जो कि सऊदी अरब की ख़ैबर नामक जगह से आकर राजस्थान के इलाकों में रहने लग गए इसी समुदाय से जुड़े केसर खाँ छावटा कलां के लिए एक कहावत मशहूर है  "खोखर बड़ो खुराकी खा गयो अप्पा जैसो डाकी" यह खोखर समुदाय शुरू से ही मुस्लिम माना जाता है इनमें प्रमुख गोत्र:- अलीखानोत,असतखानी,राजवाणी,हाथीखानी, दौलतखानी,मोहब्बतखानी,सालनोत,कायमनाणी इत्यादि| भारत में खोखर आमतौर पर हिन्दू या सिख होते हैं जबकि पाकिस्तान में वे मुस्लिम होते हैं। माना जाता है कि मुस्लिम खोखर, हिंदू समुदायों से धर्मान्तरित होकर मुसलमान बने थे। मध्यकाल के फ़ारसी इतिहासकार फ़िरिश्ता ने तत्कालीन खोखर लोगों को "धर्म और नैतिकता विहीन बर्बर" जाति कहा है।
खोखर लोगों ने 1206 में मुहम्मद ग़ोरी के ख़िलाफ़ विद्रोह किया था और ग़ोरी ने इस विद्रोह का क्रूरतापूर्वक दमन कर दिया था। बाद में वापस लौटते समय नमक कोह क्षेत्र में धम्यक में एक धावे में खोखर लोगों ने मुहम्मद ग़ोरी की हत्या कर दी। जम्मू-काश्मीर के खोखर लोगों में दो समुदाय पाए जाते हैं, क़ुतुब शाही खोखर और राजपूत खोखर; क़ुतुब शाह ने एक हिंदू राजा की लड़की से विवाह किया था और उनकी वंश परंपरा के लोग कुतुबशाही खोखर के रूप में जाने जाते हैं। माना जाता है कि बाबा फरीदुद्दीन गंजशकर के प्रभाव में आने के बाद खोखर इस्लाम में परिवर्तित हो गए थेखोखर समुदाय का उल्लेखनीय राजा जसरथ (या दशरथ) था जिसके नेतृत्व में हुआ विद्रोह सैयद वंश के विनाश का कारण बना।
गरेवाल
गरेवाल अथवा ग्रेवाल राजस्थान, पंजाब और पाकिस्तान में निवास करने वाली गोत्र है। इस गोत्र के लोग मुख्यतः जाट और राजपूत होते हैं।